wickkiey/tamil-wikipedia-chunked huggingface dataset:
# தேசிய கூட்டுறவு வளர்ச்சி வாரியம்

## செயல்பாடுகள்

வேளாண் பொருட்கள், உணவுப் பொருட்கள், உரங்கள், பூச்சிக்கொல்லிகள், விவசாய இயந்திரங்கள், அரக்கு, சோப்பு, மண்ணெண்ணெய், ஜவுளி, ரப்பர் போன்ற பிற அறிவிக்கப்பட்ட பொருட்களின் உற்பத்தி, பதப்படுத்துதல், சந்தைப்படுத்துதல், சேமிப்பு, ஏற்றுமதி மற்றும் இறக்குமதிக்கான திட்டங்களைத் திட்டமிடுதல், ஊக்குவித்தல் மற்றும் நிதியளித்தல், நுகர்வோர் பொருட்களை வழங்குதல் மற்றும் கூட்டுறவுகள் மூலம் சிறு வனப் பொருட்களை சேகரித்தல், பதப்படுத்துதல், சந்தைப்படுத்துதல், சேமிப்பு மற்றும் ஏற்றுமதி செய்தல், கோழி, பால், மீன்வளம், பட்டுப்புழு வளர்ப்பு, கைத்தறி போன்ற வருமானம் ஈட்டும் செயல்பாடுகளையும் மற்றும் பல்வேறு வகையான கூட்டுறவுகளுக்கு உதவுவதற்கும் அதன் நிதி அடித்தளத்தை விரிவுபடுத்துவதற்கும் நிறுவனத்தின் செயல்பாட்டுப் பகுதியை விரிவுபடுத்தும் வகையில் சட்டம் மேலும் திருத்தப்பட்டுள்ளது. இந்நிறுவனம் தற்போது கிராமப்புற கூட்டுறவு தொழில்துறை மற்றும் கூட்டுறவுத் துறைகளில் உள்ள திட்டங்களுக்கும், நீர் பாதுகாப்பு, நீர்ப்பாசனம் மற்றும் நுண் நீர்ப்பாசனம், வேளாண் காப்பீடு, வேளாண் கடன், கிராமப்புற சுகாதாரம், விலங்கு சுகாதாரம் போன்ற கிராமப்புறங்களில் சில அறிவிக்கப்பட்ட சேவைகளுக்கும் நிதியுதவிகள் வழங்குகிறது.  
நிர்ணயிக்கப்பட்ட நிபந்தனைகளை நிறைவேற்றும்போது, அதன் பல்வேறு உதவித் திட்டங்களின் கீழ் திட்டத்திற்கு நேரடி நிதியுதவி பெறவும் இந்நிறுவனத்திற்கு உரிமை உண்டு.  
தொடக்க மற்றும் இரண்டாம் நிலை கூட்டுறவு சங்கங்களுக்கு நிதியளிப்பதற்காகவும், தேசிய மட்டத்திற்கும், ஒரு மாநிலத்திற்கு அப்பால் பரந்து விரிந்த நோக்கங்களைக் கொண்ட பிற சங்கங்களுக்கும் கடன்கள் மற்றும் மானியங்கள் மாநில அரசு மூலம் முன்பணம் செலுத்தப்படுகிறது.
# தேசிய கூட்டுறவு வளர்ச்சி வாரியம்

## அமைப்பு மற்றும் மேலாண்மை

இந்நிறுவனத்தின் கொள்கைகள் மற்றும் திட்டங்கள் மற்றும் மேலாண்மை வாரியத்திற்கு வடிவம் கொடுக்க, பரவலாக பிரதிநிதித்துவப்படுத்தப்பட்ட 51 உறுப்பினர்களைக் கொண்ட பொதுக்குழு மற்றும் 12 உறுப்பினர்களைக் கொண்ட நிர்வாகக் குழு கொண்டுள்ளது. அதன் தலைமை அலுவலகத்தைத் தவிர, இந்தியா முழுவதும் 18 மண்டல இயக்குநர்கள் மூலம் செயல்படுகிறது. மேலாண்மை இயக்குநர் தலைமை நிர்வாகி ஆவார்.  
பல்வேறு செயல்பாட்டுப் பிரிவுகள் திட்டங்களைக் கவனித்துக்கொள்கிறது. திட்ட வடிவமைப்பில் இதன் கள அலுவலகங்கள் முக்கியப் பங்கு வகிக்கிறது மற்றும் இதன் செயல்படுகளை மேற்பார்வையிடுகிறது. கூட்டுறவு நிறுவனங்கள் திட்டங்களை அடையாளம் காணவும்/வடிவமைக்கவும், அவற்றை வெற்றிகரமாக செயல்படுத்தவும் உதவுவதற்காக, கூட்டுறவு, அமைப்பு மற்றும் முறைகள், நிதி மேலாண்மை, மேலாண்மை தகவல் அமைப்புகள், சர்க்கரை, எண்ணெய் வித்துக்கள், ஜவுளி, பழங்கள் மற்றும் காய்கறிகள், பால், கோழி மற்றும் கால்நடை, மீன்வளம், கைத்தறி மற்றும் சுகாதார உள்கட்டமைப்பு ஆகிய துறைகளில் இந்நிறுவனம் உள்நாட்டில் தொழில்நுட்ப மற்றும் நிர்வாக திறன்களைக் கொண்டுள்ளது.
# தேசிய கூட்டுறவு வளர்ச்சி வாரியம்

## அமைப்பு மற்றும் மேலாண்மை

### மண்டல இயக்குநரகங்கள்

அக்டோபர் 2020 நிலவரப்படி, கூட்டுறவு சங்கங்களுக்கு நிதி உதவி வழங்க பெங்களூரு, போபால், புவனேஸ்வர், சண்டிகர், சென்னை, டேராடூன், காந்திநகர், குவஹாத்தி, ஹைதராபாத், ஜெய்ப்பூர், கொல்கத்தா, லக்னோ, பாட்னா, புனே, ராய்ப்பூர், ராஞ்சி, சிம்லா மற்றும் திருவனந்தபுரம் ஆகிய இடங்களில் 18 மண்டல இயக்குநரகங்கள் உள்ளது.
# இந்திய தேசிய அளவிலான கூட்டுறவு அமைப்புகள்

**இந்திய தேசிய அளவிலான கூட்டுறவு அமைப்புகள்**, இந்தியாவில் கூட்டுறவு அமைச்ச்கத்தின் கீழ் தேசிய அளவில் செயல்படும் 19 கூட்டுறவு அமைப்புகள் உள்ளது. அவைகள் பின்வருமாறு:  
1. கூட்டுறவு மீனவர்கள் சங்கங்களின் தேசியக் கூட்டமைப்பு, புது தில்லி - http://fishcopfed.in
1. மாநிலக் கூட்டுறவு வங்கிகளின் தேசியக் கூட்டமைப்பு, மும்பை - https://nafscob.org
1. கூட்டுறவு சர்க்கரை ஆலைகளின் தேசியக் கூட்டமைப்பு, புது தில்லி - https://coopsugar.org
1. தேசியக் கூட்டுறவு பால்பண்ணை கூட்டமைப்பு (NCDFI), ஆனந்த் - https://ncdfi.coop
1. கூட்டுறவு நுகர்வோர் கூட்டுறவுகளின் தேசியக் கூட்டமைப்பு, புது தில்லி - https://www.nccf-india.com
1. தொழிலாளர் கூட்டுறவுகளின் தேசியக் கூட்டமைப்பு, புது தில்லி - http://labcofed.org
1. கூட்டுறவு வீட்டு வசதி சங்கங்களின் தேசியக் கூட்டமைப்பு, புது தில்லி - https://www.nchfindia.net
1. கூட்டுறவு நகர வங்கிகள் & கடன் சங்கங்களின் தேசியக் கூட்டமைப்பு, புது தில்லி - https://www.nafcub.org
1. இந்தியப் பழங்குடிகள் கூட்டுறவு சந்தைப்படுத்தல் மேம்பாட்டு கூட்டமைப்பு, புது தில்லி - https://trifed.tribal.gov.in
1. கூட்டுறவு வேளாண்மை விற்பனை கூட்டமைப்பு, புது தில்லி - https://www.nafed-india.com
1. தேசிய கூட்டுறவு ஒன்றியம், புது தில்லி - https://ncui.coop
1. விவசாயக் கல்வி கூட்டுறவு அமைப்பு, புது தில்லி - https://kribhco.net
1. இந்திய விவசாயிகளின் உரக் கூட்டுறவு அமைப்பு (IFCO) -https://www.iffco.in
1. தேசியக் கூட்டுவு கரிமங்கள் நிறுவனம், ஆனந்த் - https://ncol.coop
1. பாரதிய கூட்டுறவு விதைகள் உற்பத்தி அமைப்பு, புது தில்லி, https://sahakarbeej.in
1. தேசிய கூட்டுறவு நிலவள வங்கிகளின் கூட்டமைப்பு, மும்பை
1. தேசியக் கூட்டுறவு ஏற்றுமதி நிறுவனம், புது தில்லி, https://ncel.coop
1. அகில இந்திய கூட்டுறவு கைத்தறி துணிகள் விற்பனை சங்கம், புது தில்லி
1. அகில இந்திய கூட்டுறவு பஞ்சாலைகள் கூட்டமைப்பு, மும்பை
# இந்திய தேசிய அளவிலான கூட்டுறவு அமைப்புகள்

## இதனையும் காண்க

- தேசிய கூட்டுறவு வளர்ச்சி வாரியம்
- தேசிய பால்பண்ணை மேம்பாட்டு வாரியம்
# உசி ஈ

**உசி ஈ** (*Uzi fly*) அல்லது உஜி ஈ என்பது பட்டுப்புழுக்களை தாக்கும் ஒட்டுண்ணி ஈக்களின் பொதுவான பெயராகும். மேலும் இவை பின்வருவனவற்றைக் குறிக்கலாம்:
- *பிளெபரிபா ஜெபின*
- *குராசோகோசுமியா செரிகேரியா*
- *தெனோபோரோசெரா பவிடா*
- *எக்சோரிசிடா பாம்பிசிசு*
- *எக்சோரிசிடா சர்பில்லன்சு*
# பைலியம் எலிகன்சு

**பைலியம் எலிகன்சு** (*Phyllium elegans*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது நியு கினி பகுதிகளில் மட்டுமே காணப்படும் அகணிய உயிரி.
# பைலியம் எலிகன்சு

## வகைப்பாட்டியல்

இது 1991ஆம் ஆண்டு பப்புவா நியூ கினியாவிலிருந்து வந்த ஒரு பெண் பூச்சி மாதிரியின் அடிப்படையில் விவரிக்கப்பட்டது . இந்த பூச்சியின் மாதிரி தற்போது பவேரிய மாநில விலங்கியல் சேகரிப்பில் சேமிக்கப்பட்டுள்ளது.
# பைலியம் மாபந்தை

**பைலியம் மாபந்தை** (*Phyllium mabantai*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது பிலிப்பீன்சில் மட்டும் காணப்படும் அகணிய உயிரி ஆகும்.
# பைலியம் மாபந்தை

## வகைப்பாட்டியல்

பிலிப்பீன்சில் உள்ள அக்கோ ஏரியிலிருந்து சேகரிக்கப்பட்ட ஒரு பெண் மாதிரியின் அடிப்படையில் இச்சிற்றினம் விவரிக்கப்பட்டுள்ளது. இந்த மாதிரி தற்போது பெல்ஜிய இயற்கை வரலாற்று அறிவியல் நிறுவனத்தில் சேமிக்கப்பட்டுள்ளது.
# பைலியம் மாபந்தை

## பரவல்

பைலியம் மாபந்தை பிலிப்பீன்சில் மட்டுமே காணப்படக்கூடியது. இது மிண்டனாவோ, சமர், இலெய்ட் தீவுகளில் காணப்படுகிறது.
# குவாசா டாமன்சாரா எம்ஆர்டி நிலையம்

**குவாசா டாமன்சாரா எம்ஆர்டி நிலையம்** (ஆங்கிலம்: *Kwasa Damansara MRT Station*; மலாய்: *Stesen MRT Kwasa Damansara*; சீனம்: 桂莎白沙羅站) என்பது மலேசியா, சிலாங்கூர், குவாசா டாமன்சாரா நகர்ப்பகுதியில்; எம்ஆர்டி காஜாங் வழித்தடம் மற்றும் எம்ஆர்டி புத்ராஜெயா வழித்தடம் ஆகிய இரு வழித்தடங்களில் அமைந்துள்ள ஒரு விரைவுப் போக்குவரத்து நிலையம் ஆகும். இந்த நிலையம் தற்போது சீரமைப்பு செய்யப்பட்டு வருகிறது.  
மலேசியப் பிரதமர் நஜீப் ரசாக் அவர்களால் காஜாங் வழித்தடத்தின் முதல் கட்டத்தைத் தொடங்கும் விழா இந்த நிலையத்தில் திசம்பர் 15, 2016 அன்று நடைபெற்றது. மேலும் இந்த நிலையம் திசம்பர் 16, 2016 அன்று அதிகாரப்பூர்வமாகத் திறக்கப்பட்டது. இந்த நிலையம் பின்னர் காஜாங் எம்ஆர்டி வழித்தடத்திற்கும் புத்ராஜெயா எம்ஆர்டி வழித்தடத்திற்கும் இடையில் ஒரு பரிமாற்ற நிலையமாக மாறியது.  
இந்த நிலையம் 2022 சூன் 16 அன்று பொதுமக்களுக்குத் திறக்கப்பட்டது. எம்ஆர்டி காஜாங் வழித்தடம் மற்றும் எம்ஆர்டி புத்ராஜெயா வழித்தடம் ஆகிய இரு வழித்தடங்களும் தற்போது இந்த நிலையத்தில் முடிவடைகின்றன.
# குவாசா டாமன்சாரா எம்ஆர்டி நிலையம்

## பொது

இந்த நிலையம், எதிர்கால குவாசா டாமன்சாரா மேம்பாட்டுத் திட்டத்திற்குள் சேவை செய்யும் இரண்டு நிலையங்களில் ஒன்றாக அமைந்துள்ளது. இந்த நிலையம் சுங்கை பூலோவிலிருந்து ("சுங்கை பூலோ சாலை") தொலைவில் அமைந்திருப்பதால், நிலையத்திற்கு அணுகலை வழங்க ஒரு புதிய அணுகல் சாலையும் கட்டப்பட்டது.  
குவாசா டாமன்சாரா நிலையத்தின் தண்டவாளங்கள் மேல்தளத்தில் அமைந்து இருந்தாலும், அதன் நிலையக் கட்டிடம் தரைத் தளத்தில்தான் உள்ளது. காஜாங் எம்ஆர்டி வழித்தடத்தில் இவ்வாறு அமைக்கப்பட்ட ஒரே ஒரு நிலையம் இதுவாகும். ஆனாலும் கிளானா ஜெயா வழித்தடத்தில் இது போன்று பல நிலையங்கள் உள்ளன.  
இந்த நிலையம் மூன்று தளநிலைகளைக் கொண்டுள்ளது, தரைத்தளம் ஒரு கூட்டுத் தொடராகவும், மேலே உள்ள இரண்டு தளங்கள் நடைமேடை நிலைகளாகவும் உள்ளன. இரண்டு உயர்த்தப்பட்ட தளங்கள் தீவுத் தளங்களாகும். இதனால் இந்த நிலையம் காஜாங் எம்ஆர்டி வழித்தடத்திற்கும் புத்ராஜெயா எம்ஆர்டி வழித்தடத்திற்கும் இடையிலான பரிமாற்ற நிலையமாக செயல்பட நான்கு தளங்களைக் கொண்டுள்ளது.
# குவாசா டாமன்சாரா எம்ஆர்டி நிலையம்

## வரலாறு

நிலையப் பெயர்களை உறுதி செய்வதற்கு முன்பு குவாசா டாமன்சாரா திட்டத்தின் தொடக்ககாலக் கட்டங்களில், குவாசா டாமன்சாரா எம்ஆர்டி நிலையம் என்பது **கோத்தா டாமன்சாரா எம்ஆர்டி நிலையம்** என்ற செயல்பாட்டுப் பெயரால் குறிப்பிடப்பட்டது.  
கோத்தா டாமன்சாரா என்ற பெயர் தொடக்கத்தில் சில குழப்பங்களை ஏற்படுத்தியது; ஏனெனில் கோத்தா டாமன்சாரா எனும் பெயரில் மற்றொரு நிலையம் இருந்தது. அதன் காரணமாக இந்த நிலையத்திற்கு இறுதியில் குவாசா டாமன்சாரா எம்ஆர்டி நிலையம் என்று பெயர் வழங்கப்பட்டது.
# குவாசா டாமன்சாரா எம்ஆர்டி நிலையம்

## நிலைய இருப்பிடம்

**<small>தீவு மேடை</small>**  
| **நடைமேடை 4** | ** ** *முடிவிடம்* |  |  |
| --- | --- | --- | --- |
| **L1** | **நடைமேடை 2** | **** *முடிவிடம்* |  |
| <small>தீவு மேடை</small> |  |  |  |
| **நடைமேடை 3** | (→) புத்ராஜெயா சென்ட்ரல் (→) |  |  |
| **G** | **இணைப்புவழி** | கட்டணப் பகுதிக்குள் கட்டண நுழைவாயில்கள்; தளங்களுக்கு இடையே நகரும் படிக்கட்டுகள் மற்றும் மின்தூக்கிகள்; பிரதான நுழைவாயில்; வாடகை கார்கள் நிறுத்துமிடத்திற்கு இணைப்பு நடைபாதை, பணியாளர்கள் வாகனங்கள் நிறுத்துமிஎடம் | } |
# குவாசா டாமன்சாரா எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் தற்போது **நுழைவு A** எனும் ஒரு நுழைவாயில் மட்டுமே உள்ளது. இருப்பினும் எதிர்காலத்தில் நிலையத்தைச் சுற்றியுள்ள பகுதி மேம்படுத்தப்படும்போது; எதிர்கால நுழைவாயில்களை வடிவமைக்கும் வகையில் தற்போதைய இந்த நுழைவாயில் வடிவமைக்கப்பட்டு உள்ளது.  
தற்போதைய நுழைவாயில் இந்த நிலையத்திற்கான அணுகல் சாலை; பூங்கா; மற்றும் வாகன சவாரி வசதிகளுக்கு வழிவகுக்கிறது.  
| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | நிலையத்தின் மேற்குப் பகுதி | கட்டண வாகனம் மற்றும் தனியார் வாகன நிறுத்துமிடம் | } |
# குவாசா டாமன்சாரா எம்ஆர்டி நிலையம்

## புத்ராஜெயா வழித்தடம்

சூன் 16, 2022 அன்று புத்ராஜெயா எம்ஆர்டி வழித்தடத்திற்கான முதல் கட்டச் செயல்பாடுகள் தொடங்கியபோது, இந்த நிலையம் அந்த வழித்தடத்தின் வடக்கு முனையமாக மாறியது. அதே வேளையில், இந்த நிலையம் சுங்கை பூலோ எம்ஆர்டி நிலையத்தை காஜாங் வழித்தடத்தின் வடக்கு முனையமாக மாற்றியது.  
இதன் விளைவாக, முன்னர் காஜாங் எம்ஆர்டி வழித்தடத்தின் ஒரு பகுதியாக இருந்த கம்போங் செலாமாட் எம்ஆர்டி நிலையம் மற்றும் சுங்கை பூலோ நிலையம் ஆகியவை புத்ராஜெயா எம்ஆர்டி வழித்தடத்திற்கு மாற்றப்பட்டன.
# குவாசா டாமன்சாரா எம்ஆர்டி நிலையம்

## காட்சியகம்

**குவாசா டாமன்சாரா எம்ஆர்டி நிலையக் காட்சிப் படங்கள் (2016 - 2025):**
# நுண்கீரை

ஆய்வுகளுக்கும் வல்லுநர்களால் வளர்க்கப்படும் நுண்கீரை வகைகள்]]
**'நுண்கீரை** என்பது முளைகட்டிய பயிர்களுக்கும் வளர்ந்த கீரைகளுக்கும் இடைப்பட்ட உண்ணக்கூடிய தாவரங்களைக் குறிப்பதாகும். சாறு, இடையீட்டு ரொட்டிகள், பழக்கலவை போன்றவற்றில் அழகிற்காகவும் சுவைக்காகவும் இவற்றைப் பயன்படுத்துகிறார்கள். சில பதார்த்தங்களில் அலங்காரமாகவும் சிலவற்றில் மூலப்பொருளாகவும் பயன்படுத்துகிறார்கள். பல வகை காய்கறிகளிலும், கீரைகளிலும் இதர தாவரங்களிலும் 1 முதல் 3 அங்குலம் நீளம் கொண்ட இந்த நுண்கீரைகள் பெறப்படுகின்றன.
# நுண்கீரை

## வரலாறு

சான் பிரான்சிஸ்கோவில் 1980களில் இந்த நுண்கீரைகளை சமையல் வல்லுநர்கள் பயன்படுத்தத் தொடங்கினர். தென் கலிபோர்னியாவில் 1990களில் பரவத் தொடங்கியது. தொடக்கத்தில் அறுகுலா, திருநீற்றுப்பச்சை, பீட்ரூட், பரட்டைக்கீரை, கொத்தமல்லி போன்ற தாவரங்களின் முளைவிட்டு வளர்ந்த நிலையில் நுண்கீரைகளாக அலங்கார நோக்கில் பயன்படுத்தத் தொடங்கினர். பின்னர் இந்தப் பழக்கம் அமெரிக்க நாடுமுழுவதும் பரவி உலகம் முழுவதும் பரவியது. இன்று பல தானியங்கள் விதைகளிலிருந்தும் நுண்கீரைகள் வளர்க்கப்படுகின்றன.  
முளைகட்டிய பயறு என்பது விதை, வேர், தண்டையும் சேர்த்து உண்ணப்படும் ஆனால் நுண்கீரைகளில் நுனித்தளிரை மட்டுமே உணவாகவோ, அலங்காரமாகவோ எடுத்துக் கொள்ளப்படுகிறது. உருளைக் கிழங்கு குடும்பம் தாவரங்களான உருளைக் கிழங்கு, தக்காளி, கத்தரி, மிளகாய் போன்றவற்றின் இளங்செடிகளில் உள்ள விசத்தன்மையால் நுண்கீரையாக உண்ணப்படுவதில்லை.
# நுண்கீரை

## தமிழ்நாட்டில்

தமிழ்நாட்டில் நுண்கீரை பயன்பாடு பரவலாகி, சாகுபடியும் கணிசமாகச் செய்யப்படுகிறது.
# சி. வீரமணி

**சி. வீரமணி** (*C. Veeramani*)(6 மார்ச்சு 1939-19 திசம்பர் 2004) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கருக்கம்பாளையம் கிராமத்தினைச் சேர்ந்தவர். ஆத்தூர் உயர்நிலைப் பள்ளியில் கல்வி பயின்ற வீரமணி, சேலம் அரசுக் கல்லூரியில் பல்கலைக்கழக புதுமுகவகுப்புக் கல்வியினைப் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சங்ககிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆன ஆர். நல்லமுத்துவின் மறைவினால் 20 திசம்பர் 1967 அன்று நடைபெற்ற இடைத்தேர்தலில் போட்டியிட்டு வெற்றி பெற்றார்.
# டி. விஜயராஜ்

**டி. விஜயராஜ்** (*D Vijayaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் திருவண்ணாமலை நகரைச் சேர்ந்தவர். திருவண்ணாமலை நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவண்ணாமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மங்கொம்பு - 10

**மங்கொம்பு - 10** *(MO 10 - Remya)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **ஜெயா** மற்றும் **பட்டாம்பி - 33** ஆகிய நெல் இரகங்களை ஒத்திசைந்த அமைப்பு முறையில் இணைத்து உருவாக்கப்பட்ட இது, ஆம் ஆண்டு வெளியிடப்பட்ட இந்நெல் வகையை, **ரெம்யா (ரம்யா)** என்ற பெயரிலும் அழைக்கப்படுகிறது.
# மங்கொம்பு - 10

## பின்னணி

மூன்று பருவங்களிலும் பயிரிட ஏற்ற, நடுத்தர கால அளவில் அறுவடைக்கு தயாராகும் இந்த நெல் வகை, 110 – 120 நாட்களில் முதிர்வடைவதாக கருதப்படும் இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி, பித்தப்பை பூச்சி, உறைக்கருகல் மற்றும் இலையுறை அழுகல் போன்ற நோய்களுக்கு மிதமான எதிர்ப்புத் திறன் கொண்ட இந்நெல் இரகம், நீரில் முழுகும் காலத்தில் ஒரு மாதம் வரை முளைப்பு செயலற்ற தன்மையுடன் இருப்பதாக கூறப்படுகிறது.
# பெ. வெங்கடாசல தேவர்

**பெ. வெங்கடாசல தேவர்** (* P. Venkatachala Thevar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாகப்பட்டினம் மாவட்டம் கருப்பம்புலம் கிராமத்தினைச் சேர்ந்தவர். கருப்பம்புலம் உயர் தொடக்கப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வேதாரண்யம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பி. வேலுசாமி

**பி. வேலுசாமி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் திருப்பூர் நகரைச் சேர்ந்தவர். பல்லடம் வட்டம் இடையாப்பாளையத்தில் உள்ள பள்ளியில் கல்வி பயின்றுள்ளார். பிரஜா சோசலிச கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிங்காநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# டி. டி. எசு. திப்பையா

**டி. டி. எசு. திப்பையா** (*டி. டி. எசு. திப்பையா*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் தாழியூர் கிராமத்தினைச் சேர்ந்தவர். மேட்டுப்பாளையம் வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேட்டுப்பாளையம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எக்சோரிசுடா சார்பிலன்சு

**எக்சோரிசுடா சார்பிலன்சு** (*Exorista sorbillans*) எனும் உசி ஈ, சிற்றினமானது *டாச்சினிடே* குடும்பத்தினைச் சார்ந்ததாகும். இது கம்பளிப்பூச்சிகளின் தீங்குயிரி ஆகும். இது தெற்கு, தென்கிழக்கு ஆசியாவின் வெப்பமண்டல பகுதிகளில் பட்டுப்புழு வளர்ப்புத் தொழிலில் முக்கியப் பிரச்சினையாகும்.  
இந்தியாவில் காணப்படும் சிற்றினமான, *எக்சோரிசுடா பாம்பிசிசு* சில நேரங்களில் இந்த சிற்றினத்துடன் ஒத்ததாக இருக்கிறது. ஆனால் கேனரி தீவுகள் வகை வட்டாரத்திலிருந்து பெறப்பட்ட மாதிரிகளிலிருந்து வேறுபட்டது.
# எக்சோரிசுடா சார்பிலன்சு

## பரவல்

எக்சோரிசுடா சார்பிலன்சு தஜிகிஸ்தான், அங்கேரி, உருமேனியா, உக்ரைன், பல்காரியா, கிரீசு, இத்தாலி, செர்பியா, எசுப்பானியா, துருக்கி, ஆஸ்திரியா, பிரான்சு, சப்பான், தென் கொரியா, ஈரான், இஸ்ரேல், மங்கோலியா, கேனரி தீவுகள், எகிப்து, உருசியா, கேமரூன், காங்கோ, கென்யா, மலாவி, நைஜீரியா, சியரா லியோன், உகாண்டா, சீனா, இந்தியா, ஜப்பான். தைவான், ஆத்திரேலியா, லார்ட் ஹோவ் தீவு, பப்புவா நியூ கினி உள்ளிட்ட நாடுகளில் காணப்படுகிறது.
# சந்திரா திரிபாதி

**சந்திரா திரிபாதி** (*Chandra Tripathi*) இந்தியாவின் உத்தரப் பிரதேசம் மாநிலத்தைச் சேர்ந்த ஓர் அரசியல்வாதியாவார். 1931ஆம் ஆண்டு அக்டோபர் மாதம் 26 ஆம் தேதியன்று பிரித்தானிய இந்தியாவின் அலிகார் ஐக்கிய மாகாணத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக அரசியலில் இயங்கினார். 1984 ஆம் ஆண்டு உத்தரப் பிரதேசத்தின் சந்தௌலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு இந்திய தேசிய காங்கிரசு கட்சியின் உறுப்பினராகத் தேர்ந்தெடுக்கப்பட்டார். சந்திரா திரிபாதி 1989ஆம் ஆண்டு செப்டம்பர் மாதம் 7 ஆம் தேதி வாரணாசியில் தனது 57 வயதில் இறந்தார்.
# அக்ரோனிஸ்

**அக்ரோனிஸ்** *( Acronis )* என்பது சுவிட்சர்லாந்தில் அமைந்துள்ள ஒரு பன்னாட்டு தரவு காப்பு மென்பொருள் நிறுவனம். இது முக்கியமாக தரவு காப்பு, மீட்பு மற்றும் இணைய பாதுகாப்பு தொடர்பான சேவைகளை வழங்குகிறது. இது கணினியின் வன் வட்டுகளில் உள்ள கோப்புகள் மற்றும் முழு அமைப்புகளையும் தரவு காப்பு (பேக்கப்) எடுக்கப் பயன்படுகிறது.  
அக்ரோனிஸ் 2003ஆம் ஆண்டில் தொடங்கப்பட்டது. நிறுவனம் துவக்கத்தில் கணினி மற்றும் சேவையகங்களில் பயன்படும் காப்பு மென்பொருள் உருவாக்கத்தில் கவனம் செலுத்தியது. பின்னர் இணைய பாதுகாப்பு, மேக தரவு சேமிப்பு (cloud data backup) மற்றும் தொழில்துறை தரவு பாதுகாப்பு போன்ற துறைகளிலும் விரிவடைந்தது.  
அக்ரோனிஸ் உருவாக்கிய மென்பொருட்கள் தனிப்பட்ட கணினி பயனர்கள், சிறிய நிறுவனங்கள் மற்றும் பெரிய நிறுவனங்களுக்கு பயன்படுகின்றன. இம்மென்பொருட்கள் தரவுகளை பாதுகாப்பாக சேமிக்கவும் தேவையான போது மீட்டெடுக்கவும் உதவுகின்றன. குறிப்பாக இணையத் தாக்குதல், தீங்கிழைக்கும் மென்பொருள் அல்லது சாதனக் கோளாறுகள் போன்ற சூழ்நிலைகளில் இத்தொழில்நுட்பம் தரவைப் பாதுகாப்பதில் முக்கியப் பங்கு வகிக்கிறது.  
இந்நிறுவனம் உலகளாவிய அளவில் பல நாடுகளில் அலுவலகங்களை கொண்டு செயல்படுகிறது. பல்வேறு நிறுவனங்கள் மற்றும் கல்வி அமைப்புகள் இதன் தொழில்நுட்பத்தை பயன்படுத்துகின்றன. அக்ரோனிஸ் வழங்கும் சேவைகள் தரவு காப்பு மற்றும் இணைய பாதுகாப்பு துறைகளில் பரவலாக அறியப்பட்டுள்ளன.  
2003-ஆம் ஆண்டு அக்ரோனிஸ் நிறுவனம் தொடங்கப்பட்டது. ஆரம்பத்தில், அதன் முக்கிய தயாரிப்பான அக்ரோனிஸ் ட்ரூ இமேஜ் மூலம், வன் வட்டின் நகலெடுப்பு மற்றும் காப்புப் பிரதி எடுப்பது ஆகியவற்றில் கவனம் செலுத்தியது.
# குவாசா டாமன்சாரா

**குவாசா டாமன்சாரா** (மலாய்; ஆங்கிலம்: *Kwasa Damansara*); சீனம்: 桂莎白沙罗) என்பது மலேசியா, சிலாங்கூர், பெட்டாலிங் மாவட்டம், சுங்கை பூலோ மக்களவைத் தொகுதியில் அமைந்துள்ள ஒரு புதிய புறநகர்ப் பகுதி ஆகும்.  
கோலாலம்பூரின் மத்திய வணிக மாவட்டத்திலிருந்து வடமேற்கே 14 கி.மீ தொலைவில் இந்த நகர்ப்பகுதி அமைந்துள்ளது. இந்த நகர்ப்பகுதி அதன் தெற்கே கோத்தா டாமன்சாராவையும் வடக்கே சுங்கை பூலோவையும் எல்லையாகக் கொண்டுள்ளது.  
2015-ஆம் ஆண்டு தொடங்கப்பட்ட குவாசா டாமன்சாரா மேம்பாட்டுத் திட்டம் 2035-ஆம் ஆண்டு வரை நடைபெறும் என்று எதிர்பார்க்கப்படுகிறது. மேலும் இந்தத் திட்டம், 2010-இல் அறிவிக்கப்பட்ட 10-ஆவது மலேசியா திட்டத்தின் பெரும் கோலாலம்பூர் உத்திசார் மேம்பாட்டுத் திட்டத்தின் கீழ் *(Greater Kuala Lumpur Strategic Development Project)* ஒரு பகுதியாகும்.
# குவாசா டாமன்சாரா

## பின்னணி

குவாசா டாமன்சாரா மேம்பாட்டுத் திட்டம் சுங்கை பூலோவில் உள்ள மலேசிய ரப்பர் ஆராய்ச்சி நிறுவனத்திற்கு (RRIM) சொந்தமான 2330 ஏக்கர் (939-எக்டேர்) இடத்தில் அமைந்துள்ளது. 2010-ஆம் ஆண்டில், அப்போதைய பிரதமர் நஜீப் ரசாக், அந்த நிலம் மேம்பாட்டுக்காக ஒதுக்கப்படுவதாக அறிவித்தார்.  
2012-ஆம் ஆண்டில், மலேசிய ஊழியர் சேமநிதி வாரியத்தின் துணை நிறுவனமான குவாசா லேண்ட் நிறுவனம், இந்த நிலத்தை RM 2.3 பில்லியனுக்கு வாங்கியது; மற்றும் முன்மொழியப்பட்ட நகர்ப்புற்த்திற்கான முதன்மை மேம்பாட்டாளராகவும் பணி அமர்த்தப்பட்டது.
# குவாசா டாமன்சாரா

## அம்சங்கள்

இந்த நகர்ப்புறம் சுங்கை பூலோ-சுபாங் ஜெயா சாலையில், சுங்கை பூலோவிற்கும் சுல்தான் அப்துல் அசீஸ் சா வானூர்தி நிலையத்திற்கும் இடையில் அமைந்துள்ளது. மேலும் அந்த வளாகம் குடியிருப்பு, வணிக, கல்வி மற்றும் பொழுதுபோக்கு அம்சங்களைக் கொண்டு இருக்கும் என்று எதிர்பார்க்கப்படுகிறது. அத்துடன் இந்தப் பகுதியில் இரண்டு விரைவுப் போக்குவரத்து நிலையங்கள் உள்ளன. மேலும் அப்பகுதியில் 150,000 பேர் குடியேறுவார்கள் என்றும் எதிர்பார்க்கப்படுகிறது.  
இந்த நகர்ப்புறத்தின் வடக்குப் பகுதி சா ஆலாம் நகர எல்லைக்குள் அமைந்துள்ளது. மற்றும் அதன் தெற்குப் பகுதி பெட்டாலிங் ஜெயாவில் உள்ளது.
# குவாசா டாமன்சாரா

## போக்குவரத்து

### எம்ஆர்டி

இந்த நகர்ப்புறம் குவாசா டாமன்சாரா எம்ஆர்டி நிலையம்; மற்றும் குவாசா சென்ட்ரல் எம்ஆர்டி நிலையம் ஆகிய இரு நிலையங்களால் சேவை செய்யப்படுகிறது.
# குவாசா டாமன்சாரா

## போக்குவரத்து

### ஊர்தி

சுபாங் வானூர்தி நிலைய நெடுஞ்சாலை எனும் கூட்டரசு சாலை இந்த நகரத்திற்குள் செல்லும் முக்கிய சாலையாகும்.
# குவாசா டாமன்சாரா

## போக்குவரத்து

### வானூர்தி

குவாசா டாமன்சாரா நகர்ப்பகுதி; சுபாங் வானூர்தி நிலையத்திலிருந்து (IATA: SZB) வடகிழக்கே 5.5 கிமீ தொலைவில் உள்ளது.
# குவாசா டாமன்சாரா

## போக்குவரத்து

### பேருந்து

ரேபிட் கேஎல் பேருந்து , குவாசா சென்ட்ரல் எம்ஆர்டி நிலையத்தையும்; சுபாங் வானூர்தி நிலைய முனையக் கட்டிடத்தையும் இணைக்கிறது.
# தி. தீர்த்தகிரி கவுண்டர்

**தி. தீர்த்தகிரி கவுண்டர்** (*Venkatachalam*)(1921-9 சூலை 2005) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் நகரைச் சேர்ந்தவர். ஓசுர் உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஊத்தங்கரை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பா. தம்பி நாயக்கர்

**பா. தம்பி நாயக்கர்** (*P. T. Naicker*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் எருமைநாயக்கன் பட்டியினைச் சேர்ந்தவர். நத்தம் வேலாயுதம் பட்டி பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வடமதுரை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சில்சாகோ ஏரி

**சில்சாகோ ஏரி** (*Silsako Lake*) இந்தியாவின் அசாம் மாநிலத்தில் உள்ள குவகாத்தி நகரத்தின் மையப்பகுதியில் அமைந்துள்ளது. சில்சாகோ பீல் என்ற பெயராலும் இந்த ஈரநில ஏரி அழைக்கப்படுகிறது. அசாமின் காம்ரூப் பெருநகர மாவட்டத்தில் சட்கான், எங்ராபரி மற்றும் மத்காரியா போன்ற கிராமங்களால் சில்சாகோ ஏரி சூழப்பட்டுள்ளது. குவகாத்தி நீர்நிலைகள் பாதுகாப்பு சட்டம் 2008, குவகாத்தியின் மற்ற ஆறு ஈரநிலங்களுடன் சேர்த்து அட்டவணை I முதல் IV வரை சில்சாகோ ஏரியை குறிப்பாக அறிவித்துள்ளது.
# சில்சாகோ ஏரி

## பெயர்க்காரணம்

கற்பாலத்திற்கு அசாமிய மொழியில் சில்சாகோ என்றும் பீல் என்றால் ஏரி என்பதும் பொருள் என்பதால் சில்சாகோ ஏரி எனப்பெயரிடப்பட்டுள்ளது.
# சில்சாகோ ஏரி

## பரப்பளவு

சில்சாகோ ஏரி தோராயமாக 5 கி.மீ நீளமும் சராசரியாக 250 மீட்டர் (820 அடி) அகலமும் கொண்டுள்ளது. இதுபோன்ற சில முந்தைய முயற்சிகள் தோல்வியடைந்தன. இந்த முயற்சி மார்ச் 3 வரை நீடிக்கும் என்று திட்டமிடப்பட்டது.
# வை. சுவாமிநாதன்

**வை. சுவாமிநாதன்** (*V. Swaminathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கீழக்கல்கண்டார்கோட்டைப் பகுதியினைச் சேர்ந்தவர். திருச்சி இ. ஆர். உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவெறும்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. என். சாமிநாதன்

**கே. என். சாமிநாதன் ** (*K. N. Saminatha Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் குட்டப்பாளையம் கிராமத்தினைச் சேர்ந்தவர். கொடுமுடி காங்கேயம் பள்ளியிலும், சிறீ சங்கரவித்யாலய பள்ளியிலும் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வெள்ளக்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அகஸ்தியம்பள்ளி

**அகஸ்தியம்பள்ளி** என்றும், **அகஸ்தியன்பள்ளி** என்றும், **அகத்தியன்பள்ளி** என்றும், **அகத்தியான்பள்ளி** என்றும் அழைக்கப்படும் புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
# அகஸ்தியம்பள்ளி

## அமைவிடம்

அகஸ்தியம்பள்ளி, கடல் மட்டத்திலிருந்து சுமார் 20 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# அகஸ்தியம்பள்ளி

## விவரங்கள்

- அகஸ்தியம்பள்ளி ஊரின் அஞ்சல் குறியீட்டு 614810 எண் ஆகும்.  
- அகஸ்தியம்பள்ளியில் தொடருந்து நிலையம் இயங்கி வருகிறது.  
- அகஸ்தியம்பள்ளி ஊரில் அகத்தீசுவரர் கோயில் என்ற சிவன் கோயில் அமையப் பெற்றுள்ளது.  
- அகஸ்தியம்பள்ளி பகுதியானது, வேதாரண்யம் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# சசிகுமார் சுப்பிரமணி

**சசி** என்று அழைக்கப்படும் **சசிகுமார் சுப்ரமணி** (*Sashikumar Subramani*) என்பவர் ஒரு இந்திய நடிகராவார். இவர் குறிப்பாக தமிழ்த் திரைப்படங்கள், நாடகங்கள், தொலைக்காட்சத் தொடர்கள் போன்றவற்றில் பணியாற்றியுள்ளார். மணிரத்னத்தின் *கன்னத்தில் முத்தமிட்டால்* (2002), பாலு மகேந்திராவின் *தலைமுறைகள்* (2013) ஆகிய படங்களில் நடித்து தனது நடிப்பின் மூலம் நடிகராக திருப்புமுனையைப் பெற்றார்.
# சசிகுமார் சுப்பிரமணி

## திரைப்படவியல்

| 2001 | *ஆனந்தம்* | ரேணுகாவின் சகோதரர் |
| --- | --- | --- |
| *ஷாஜகான்* | கிரி |  |
| 2002 | *கன்னத்தில் முத்தமிட்டால்* | தற்கொலை குண்டுதாரி |
| *ஸ்ரீ* |  |  |
| 2003 | *ஜூலி கணபதி* | இவான் |
| *நள தமயந்தி* | கிச்சா |  |
| *ஜே ஜே* | குணா |  |
| 2005 | *திருப்பாச்சி* | ரவியின் தம்பி. |
| *ஒரு கல்லூரியின் கதை* | சந்துரு |  |
| 2006 | *தம்பி* |  |
| *தலை நகரம்* | சசி |  |
| 2007 | *லீ* | சசி |
| *சிருங்காரம்* |  |  |
| 2008 | *தோழா* |  |
| *தனம்* |  |  |
| *அறை எண் 305ல் கடவுள்* |  |  |
| 2009 | *படிக்கதவன்* | காசியின் சகோதரர். |
| *நியூட்டனின் மூன்றாவது விதி* | ரகு |  |
| 2012 | *ஸ்ரீராம கிருஷ்ண தரிசனம்* | இராமகிருஷ்ணர் |
| 2013 | *மௌன மழை* | சசி |
| *தலைமுறைகள்* | சிவராமன் |  |
| 2014 | *மேகா* | மணி |
| 2017 | *யாழ்* | சசி |
| 2020 | *காக்கைச் சிறகினிலே* | } |
# பைகுந்த்பூர் சட்டமன்றத் தொகுதி,சத்தீசுகர்

**பைகுந்த்பூர் சட்டமன்றத் தொகுதி** *(Baikunthpur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோரியா மாவட்டத்தில் அமைந்துள்ளது. பைகுந்த்பூர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பைகுந்த்பூர் சட்டமன்றத் தொகுதி,சத்தீசுகர்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | இராம் சந்திர சிங் தேவ் | இந்திய தேசிய காங்கிரசு</br> |  |
| 2008 | பையா லால் இராச்வாடே | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | அம்பிகா சிங் தியோ | இந்திய தேசிய காங்கிரசு</br> |  |
| 2023 | பையலால் இராச்வாடே | பாரதிய ஜனதா கட்சி</br> |  |
# இ. எம். சுப்ரமணியம்

**இ. எம். சுப்ரமணியம்** (*E. M. Subramaniam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் இருவெளிப்பேட்டை கிராமத்தினைச் சேர்ந்தவர். மதுராந்தகம் இந்து உயர்நிலைப் பள்ளியில் கல்வி பயின்றுள்ளார். இதன் பின்னர் சென்னை பச்சையப்பன் கல்லூரியில் கல்லூரி கல்வியினை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருக்கோயிலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எம். சுப்ரமணிய கவுண்டர்

**எம். சுப்ரமணிய கவுண்டர்** (*M. S. Gounter*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் தருமபுரி நகரைச் சேர்ந்தவர். தருமபுரியில் 6-ஆம் வகுப்பு வரை கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சு. சீனிவாசன் (காங்)

**சு. சீனிவாசன்** (*S. Srinivasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் போடிநாயக்கனூரைச் சேர்ந்தவர். சேலம் ஏற்காடு மாண்ட்போர்டு பள்ளியில் கல்வி பயின்றுள்ளார். இந்திய தேசிய காங்கிரசு சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போடிநாயக்கனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# துர்கா தாஸ் பாசு

**துர்கா தாஸ் பாசு** (*Durga Das Basu*) (1910-1997) ஓர் இந்திய நீதிபதியும் வழக்கறிஞரும் ஆவார். இந்திய அரசியலமைப்பு சட்டம் குறித்த வர்ணனை மற்றும் இந்திய அரசியலமைப்புச் சட்டம் குறித்த வழக்கு புத்தகத்தை இவர் எழுதினார். முந்தையது இந்திய அரசியலமைப்பு தொடர்பான சமூக அறிவியல் மற்றும் சட்ட ஆய்வுகளில் மிக முக்கியமான பாடப்புத்தகங்களில் ஒன்றாகும்.  
துர்கா தாஸ் 1910 இல் பிறந்தார். 1985 இல் பத்ம பூசண் விருது பெற்றார். மேலும் 1994 இல் ஆசிய சங்கத்தின் கௌரவ உறுப்பினராக பரிந்துரைக்கப்பட்டார். 1997இல் காலமானார்.
# பிரேம்நகர் சட்டமன்றத் தொகுதி

**பிரேம்நகர் சட்டமன்றத் தொகுதி** *(Premnagar Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சூரஜ்பூர் மாவட்டத்தில் அமைந்துள்ளது. பிரேம்நகர், சுர்குஜா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பிரேம்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | ரேணுகா சிங் | rowspan=2 | பாரதிய ஜனதா கட்சி</br> |
| 2008 |  |  |  |
| 2013 | கேல் சாய் சிங் | rowspan=2 | இந்திய தேசிய காங்கிரசு</br> |
| 2018 |  |  |  |
| 2023 | பாரதிய ஜனதா கட்சி</br> |  |  |
# பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்

**பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்** (*List of Indian chief ministers who died in office*) என்பது பதவியிலிருந்தபோது இறந்த இந்திய மாநில அரசுத் தலைவர்களின் பட்டியல் ஆகும். இத்தகைய மரணங்கள் பெரும்பாலும் இயற்கையான காரணங்களால் நிகழ்ந்துள்ளன. ஆனால் படுகொலை, விபத்துக்கள் மூலம் இறந்தவர்களும் உள்ளனர்.  
இந்தப் பட்டியல் காலவரிசைப்படி உள்ளது. முதலில் பெயர் பட்டியலிடப்பட்டுள்ளது. அதைத் தொடர்ந்து இறந்த ஆண்டு, மாநிலம், அரசியல் கட்சி, இறந்த இடம் மற்றும் இறப்புக்கான காரணம் ஆகியவையும் பட்டியலிடப்பட்டுள்ளன.  
| } |
| --- |
# பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்

## முன்னாள் இந்திய மாநிலங்கள்

| இரக்பீர் சிங் | 12 சனவரி 1955
(60) | பாட்டியாலா மற்றும் கிழக்கு பஞ்சாப் மாநில ஒன்றியம் | இந்திய தேசிய காங்கிரசு | பாட்டியாலா | பொருந்தாது | } |
| --- | --- | --- | --- | --- | --- | --- |
# பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்

## சுதந்திரத்திற்கு முன்

| சிக்கந்தர் ஹயாத் கான் | 26 திசம்பர் 1942
(50) | பஞ்சாப் | பிரீமியர் | பஞ்சாப் ஒன்றிய கட்சி | இலாகூர் | இதய செயலிழப்பு | } |
| --- | --- | --- | --- | --- | --- | --- | --- |
# மரோத்ராவ் கண்ணம்வார்

**மரோத்ராவ்** **சம்ப்சியோ (எம். எசு) கண்ணம்வர்** (*Marotrao Kannamwar*)(10 சனவரி 1900 - 24 நவம்பர் 1963) என்பவர் இந்திய அரசியல்வாதி ஆவார். இவர் நவம்பர் 20, 1962 முதல் நவம்பர் 24, 1963 வரை மகாராட்டிராவின் முதலமைச்சராகப் பணியாற்றினார்.  
கண்ணம்வார் 1957ஆம் ஆண்டு பம்பாய் மாநிலத்தில் உள்ள சாவோலி சட்டமன்றத் தொகுதியின் சட்டமன்ற உறுப்பினராகவும், 1960 முதல் 1962 வரை மகாராட்டிரா மாநிலத்தையும் பிரதிநிதித்துவப்படுத்தினார். 1962ஆம் ஆண்டு நடந்த தேர்தலில் சாவோலியிலிருந்து மகாராட்டிரா சட்டமன்றத்திற்கு மீண்டும் உறுப்பினராகத் தேர்ந்தெடுக்கப்பட்டார். இவர் முதல்வராகப் பதவி வகித்தபோது நவம்பர் 24, 1963 அன்று இறந்தார்.
# மரோத்ராவ் கண்ணம்வார்

## நினைவாக

- மும்பையின் விக்ரோலியில் (கிழக்கு) உள்ள கண்ணம்வர் நகர் இவரது நினைவாகப் பெயரிடப்பட்டது.
- நாக்பூரில் உள்ள கே. டி. கே பொறியியல் கல்லூரி இவரது நினைவாகப் பெயரிடப்பட்டது.
- சந்திராபூரில் உள்ள காங்கிரசு-இல்லம் மகாராட்டிராவின் முன்னாள் முதல்வரின் பெயரில் மாற்றப்பட்டது.
- மேலும், கோந்தாலிக்கு அப்பால் (நாக்பூரிலிருந்து 50+ கி.மீ) தே. நெ. 6இல், தே. நெ. 6-லிருந்து ஒரு மாற்றுப்பாதையில், *கண்ணம்வர்* *கிராமம் என்ற* கிராமம் இவரின் நினைவாகப் பெயரிடப்பட்டது.
- 1982ஆம் ஆண்டு ஸ்ரீராம் தோட் என்பவரால் நிறுவப்பட்ட சந்திராபூர் மாவட்டத்தில் சர்போடி கிராமத்தில் உள்ள அரசு நிதியுதவி பெறும் பள்ளிக்கு இவரது பெயரிடப்பட்டது (கர்மவீர் கண்ணம்வார் வித்யாலயா சுர்போடி உயர்நிலைப் பள்ளி).
- அரசு மருத்துவக் கல்லூரி, சந்திராபூர்
# மரோத்ராவ் கண்ணம்வார்

## இதனையும் காண்க

- பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்
# ஒடிசா சட்டமன்றத் தொகுதிகளின் பட்டியல்

**ஒடிசா சட்டமன்றத் தொகுதிகளின் பட்டியல்** (*List of constituencies of the Odisha Legislative Assembly*) என்பது ஒடிசா சட்டமன்றத்தில் அடங்கியுள்ள தொகுதிகளில் பட்டியல் ஆகும். ஒடிசா சட்டமன்றம் என்பது இந்தியாவில் உள்ள ஒடிசா மாநிலத்தின் ஒற்றை உறுப்பினரைக் கொண்ட மாநில சட்டமன்றமாகும். சட்டமன்றம் கூடும் இடம் மாநில தலைநகரான புவனேசுவரத்தில் அமைந்துள்ளது. இது 147 சட்டமன்ற உறுப்பினர்களைக் கொண்டுள்ளது.
# பட்காவ் சட்டமன்றத் தொகுதி

**பட்காவ் சட்டமன்றத் தொகுதி** *(Bhatgaon Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சூரஜ்பூர் மாவட்டத்தில் அமைந்துள்ளது. பட்காவ், சுர்குஜா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பட்காவ் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரேசம்லால் திகாரம் | சுயேச்சை |  |
| 1977 | கன்கையாலால் கசோரியா | இந்திய தேசிய காங்கிரசு</br> |  |
| 1980 | குமார் பாட்டியா | இந்திய தேசிய காங்கிரசு (இ) |  |
| 1985 | இரேசம்லால் சங்கடே | rowspan=2 | பாரதிய ஜனதா கட்சி</br> |
| 1990 | அரிதாசு பரத்வாச் |  |  |
| 1993 | மாயாராம் நேகி | இந்திய தேசிய காங்கிரசு</br> |  |
| 1998 | அரிதாசு பரத்வாச் | rowspan=2 | பாரதிய ஜனதா கட்சி</br> |
| 2023 | இலட்சுமி ராச்வாடே |  |  |
# துங்கா ஆற்று இரவுத் தவளை

**நைக்டிபாட்ராச்சசு துங்கா** (*Nyctibatrachus tunga)* என்பது இந்தியாவில் கருநாடகா மாநிலத்தில் மேற்குத் தொடர்ச்சி மலையில் காணப்படும் ஒரு தவளை சிற்றினம் ஆகும். இது பொதுவாக *துங்கா நதி இரவுத் தவளை* அல்லது துங்கா சுருங்கிய தோல் தவளை என்றும் அழைக்கப்படுகிறது.
# துங்கா ஆற்று இரவுத் தவளை

## பரவல்

2022ஆம் ஆண்டில் சிற்றினங்களை விவரிக்கும் நேரத்தில், இது துங்கா ஆற்றின் மேல் நீர்ப்பிடிப்புப் பகுதிகளின் பசுமையான காடுகள், காபி தோட்டங்களில் உள்ள நீரோடைகளில் மட்டுமே காணப்படுவது தெரியவந்தது.
# துங்கா ஆற்று இரவுத் தவளை

## சொற்பிறப்பியல்

இந்த சிற்றினங்கள் துங்கா ஆற்றின் நீர்ப்பிடிப்புப் பகுதியிலிருந்து பதிவு செய்யப்பட்டதால் இந்த சிற்றினத்திற்கு துங்கா ஆற்றின் பெயர் சூட்டப்பட்டது.
# பிரதாப்பூர் சட்டமன்றத் தொகுதி, சத்தீசுகர்

**பிரதாப்பூர் சட்டமன்றத் தொகுதி** *(Pratappur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சூரஜ்பூர் மாவட்டத்தில் அமைந்துள்ளது. பிரதாப்பூர், சுர்குஜா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பிரதாப்பூர் சட்டமன்றத் தொகுதி, சத்தீசுகர்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | பிரேம்சாய் சிங் தெகாம் | இந்திய தேசிய காங்கிரசு</br> |
| 2013 | இராம்சேவக் பைக்ரா | பாரதிய ஜனதா கட்சி</br> |
| 2018 | பிரேம்சாய் சிங் தெகாம் | இந்திய தேசிய காங்கிரசு</br> |
| 2023 | சகுந்தலா சிங் போர்த்தே | பாரதிய ஜனதா கட்சி</br> |
# சீரடி இரவுத் தவளை

**நைக்டிபாட்ராச்சசு சீரடி** (*Nyctibatrachus shiradi*) என்பது இந்தியாவில் கருநாடக மாநிலத்தில் மேற்குத் தொடர்ச்சி மலையில் காணப்படும் ஒரு தவளை சிற்றினம் ஆகும். இது பொதுவாக *சீரடி இரவுத் தவளை* அல்லது சீரடி சுருங்கிய தோல் தவளை என அழைக்கப்படுகிறது.
# சீரடி இரவுத் தவளை

## பரவல்

கருநாடகாவில் உள்ள கெம்போலாய், கோட்டிகேகாரா, குதிரைமுக்-மல்லேசுவரம் ஆகிய இடங்களைச் சுற்றி மட்டுமே இந்த தவளை காணப்படுகின்றது.
# சீரடி இரவுத் தவளை

## சொற்பிறப்பியல்

இந்த சிற்றினங்கள் சீரடி வனப் பகுதியிலிருந்து பதிவு செய்யப்பட்டதாலும், இவை இப்பகுதியில் வாழ்வதாலும், இந்த சிற்றினத்திற்கு சீரடி எனும் சிற்றினப் பெயர் சூட்டப்பட்டது.
# நைக்டிபாட்ராச்சசு மைனர்

**நைக்டிபேட்ராச்சசு மைனர்** (Nyctibatrachus minor) என்பது இந்தியாவில் மேற்குத் தொடர்ச்சி மலையில் காணப்படும் *நைக்டிபேட்ராச்சிடே* குடும்பத்தைச் சேர்ந்த ஒரு தவளை சிற்றினம் ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்ப அல்லது வெப்பமண்டலம் ஈரமான மலைக் காடுகள், ஆறுகள் ஆகும். இது வாழ்விட இழப்பால் அச்சுறுத்தப்படுகிறது.
# மலேசிய ஊழியர் சேமநிதி வாரியம்

**மலேசிய ஊழியர் சேமநிதி வாரியம்** (மலாய்: *Kumpulan Wang Simpanan Pekerja* **KWSP**; ஆங்கிலம்: *Employees' Provident Fund*) (**EPF**); என்பது மலேசிய நிதி அமைச்சின் கீழ் உள்ள ஒரு மலேசிய அரசு வாரியம் ஆகும். மலேசியாவில் இந்த அமைப்பு **இ.பி.எப்** என பரவலாக அழைக்கப்படுகிறது.  
இந்த வாரியம் மலேசியாவில் தனியார் துறை ஊழியர்களுக்கான கட்டாயச் சேமிப்புத் திட்டம்; மற்றும் ஊழியர் ஓய்வூதியத் திட்டத்தை நிர்வகிக்கிறது. தனியார் துறையில் பணிபுரியும் மலேசிய குடிமக்களுக்கு, ஊழியர் சேமநிதி உறுப்பியம் என்பது சட்டப்படி கட்டாயமாகும்; மேலும் மலேசியர் அல்லாத குடிமக்களும் இந்த ஊழியர் சேமநிதியில் தன்னார்வமாகச் சேரலாம்.  
மலேசியாவில் தனியார் துறை ஊழியர்களின் ஓய்வுக்கால வாழ்க்கையைப் பாதுகாப்பதற்காக இந்தத் திட்டம் உருவாக்கப்பட்டது. உலகின் பழமையான சேமநிதித் திட்டங்களில் இதுவும் ஒன்றாக அறியப்படுகிறது. இந்தத் திட்டம் மலேசியாவின் தனியார்துறை ஊழியர்களின் நிதி எதிர்காலத்தைப் பாதுகாக்கும் ஒரு சமூகப் பாதுகாப்புத் திட்டமாகும்.
# மலேசிய ஊழியர் சேமநிதி வாரியம்

## வரலாறு

மலேசிய ஊழியர் சேமநிதி வாரியம், 1951-ஆம் ஆண்டு, ஊழியர் வருங்கால வைப்பு நிதி கட்டளைச் சட்டத்தின்படி *(Employees Provident Fund Ordinance 1951),* அக்டோபர் 1, 1951-இல் தேசிய அஞ்சல் இயக்குநர் அதிகாரத்தின் கீழ் நிறுவப்பட்டது. இந்தச் சட்டம் 1951-ஆம் ஆண்டு இபிஎப் (EPF) சட்டமாக மாறியது. 1982-ஆம் ஆண்டு மேலும் ஒரு மாற்றம்; அதற்குப் பின்னர் 1991-ஆம் ஆண்டு அந்தச் சட்டம் **இபிஎப் சட்டம் 1991** என மாற்றம் கண்டது.  
1991-ஆம் ஆண்டு இபிஎப் சட்டம் 1991 எனும் **1991-ஆம் ஆண்டு மலேசிய ஊழியர் சேமநிதி வாரியச் சட்டம்**; ஊழியர்களும் அவர்களின் முதலாளிகளும் ஓய்வூதிய சேமிப்பில் பங்களிக்க வேண்டும் என்று கோருகிறது. மேலும்; தொழிலாளர்கள் ஓய்வு பெறும்போது அல்லது அதற்கு முன் சிறப்பு நோக்கங்களுக்காகத் தங்களின் சேமிப்பை மீட்டுக் கொள்ள அனுமதிக்கிறது. திசம்பர் 31, 2012 நிலவரப்படி, மலேசிய ஊழியர் சேமநிதி வாரியத்தில் 13.6 மில்லியன் உறுப்பினர்கள் இருந்தனர். அவர்களில் 6.4 மில்லியன் பேர் செயல் பங்களிப்பு உறுப்பினர்களாக இருந்தனர். அதே தேதியில், மலேசிய ஊழியர் சேமநிதி வாரியத்தில் 502,863 பங்களிப்பு முதலாளிகளும் இருந்தனர். இது ஆசியாவின் நான்காவது பெரிய ஓய்வூதிய நிதியாகவும், உலகின் ஏழாவது பெரிய ஓய்வூதிய நிதியாகவும் அமைந்தது.
# மலேசிய ஊழியர் சேமநிதி வாரியம்

## வரலாறு

### முதலீடுகள்

2012-ஆம் ஆண்டு தொடக்கம், ஒவ்வோர் உறுப்பினரின் மாத சம்பளத்திலும் குறைந்தது 11% பங்களிப்பை வழங்கி சேமிப்புக் கணக்கில் சேமித்து வைப்பதை உறுதி செய்யும் வகையில் ஊழியர் சேமநிதி வாரியம் செயல்படுகிறது. அதே வேளையில் உறுப்பினரின் முதலாளி ஊழியரின் சம்பளத்தில் குறைந்தது 12%-ஐ சேமிப்பிற்கு கூடுதலாக நிதியளிக்கக் கடமைப்பட்டுள்ளார் (சம்பளம் RM5,000-க்கும் குறைவாக இருந்தால் 13%).  
ஊழியர் சேமநிதி வாரியம் அதன் உறுப்பினர்களுக்கு நிலையான நிதிப் பாதுகாப்பை வழங்குவதை நோக்கமாகக் கொண்டுள்ளது. அந்த வகையில் குறைந்த வருமானத்தை ஈட்டினாலும், குறைந்த ஆபத்துள்ள வருவாய் திட்டங்களில் முதலீடு செய்கிறது.  
**ஈவுத்தொகை**  
| வழக்கமான ஈவுத்தொகை | 6.30% | 5.50% | 5.35% | 6.10% | 5.20% | 5.45% | 6.15% | 6.90% | 5.70% | 6.40% | 6.75% |  |
| --- | --- | --- | --- | --- | --- | --- | --- | --- | --- | --- | --- | --- |
| ஷரியா | 6.30% | 5.40% | 4.75% | 5.65% | 4.90% | 5.00% | 5.90% | - | - | - | - | } |
# மலேசிய ஊழியர் சேமநிதி வாரியம்

## திரும்பப் பெறுதல்

ஓய்வூதியத் திட்டமாக, உறுப்பினர்கள் 50 வயதை எட்டும்போது மட்டுமே சேமநிதி சேமிப்பில் திரட்டப்பட்ட பணத்தை திரும்பப் பெற முடியும். அந்தக் கட்டத்தில் அவர்கள் தங்களின் சேமநிதியில் இருந்து 30% மட்டுமே எடுக்க முடியும்; 55 வயது அல்லது அதற்கு மேற்பட்ட உறுப்பினர்கள் தங்கள் சேமிப்பு முழுவதையும் திரும்பப் பெறலாம்.  
ஓர் உறுப்பினர் 55 வயதிற்கும் முன்னதாக இறக்கும் பட்சத்தில், அந்த உறுப்பினர் பரிந்துரை செய்த தனிநபருக்கு சேமநிதி வழங்கப்படும். ஓர் உறுப்பினர் நிரந்தரமாக வேறு நாட்டிற்குக் குடிபெயர்ந்தாலோ, ஊனமுற்றாலோ, அல்லது அத்தியாவசிய மருத்துவ சிகிச்சை தேவைப்படும் போதோ அவரின் சேமநிதிப் பணத்தைத் திரும்பப் பெறுதல் சாத்தியமாகும்.
# இரெ. சவுந்தரராஜ மூப்பனார்

**இரெ. சவுந்தரராஜ மூப்பனார்** (*R. Soundararaja Moopanar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கபித்தலம் பகுதியினைச் சேர்ந்தவர். பாபநாசம் ஜவகர் உயர்நிலைப் பள்ளியிலும் கும்பகோணம் அரசு கலைக் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாபநாசம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மங்கொம்பு - 11

**மங்கொம்பு - 11** *(MO 11 - Kanakam)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **IR 1561** மற்றும் **பட்டாம்பி - 33** ஆகிய நெல் இரகங்களை ஒத்திசைந்த அமைப்பு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1990 ஆம் ஆண்டு வெளியிடப்பட்ட இந்நெல் வகையை, **கனகம்** என்ற பெயரிலும் அழைக்கப்படுகிறது.
# மங்கொம்பு - 11

## பின்னணி

அரை உயரமான இந்த நெல் வகை, மூன்று பருவங்களிலும் பயிரிட ஏற்றது. நடுத்தர கால அளவில் அறுவடைக்கு தயாராகும் இந்த நெல் வகை, 120 – 125 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி, தண்டு துளைப்பான், துங்ரோ தீநுண்மி மற்றும் பற்றுயிரி கருகல் நோய் போன்ற நோய்களுக்கு மிதமான எதிர்ப்புத் திறன் கொண்ட நெல் இரகமாகும்.
# எஸ். சிவசுப்பிரமணியன் (காட்டுமன்னார்கோயில்)

**எஸ். சிவசுப்பிரமணியன்** (*S. Sivasubramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் முத்து காமாட்சியம்மன் பேட்டைப் பகுதியினைச் சேர்ந்தவர். சிதம்பரம் நந்தனார் உயர்நிலைப் பள்ளியிலும், இராமசாமி செட்டியார் உயர்நிலைப் பள்ளியிலும் பள்ளிக் கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காட்டுமன்னார்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அட்டாளைச்சேனை

<templatestyles src="Module:Infobox/styles.css"></templatestyles>
**அட்டாளைச்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அட்டாளைச்சேனை பிரதேச செயலாளர் பிரிவில் அமைந்துள்ளது. இது அம்பாறைக்குக் கிழக்கே சுமார் 30 கிலோமீட்டர் தூரத்தில் அமைந்துள்ளது. இது ஒரு கடற்கரைக் கிராமம் ஆகும். அட்டாளைச்சேனை மத்திய கல்லூரி ஒரு தேசியப் பாடசாலை ஆகும்.
# கே. என். சிவபெருமாள்

**கே. என். சிவபெருமாள்** (*K. N. Sivaperumal[*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கல்பகனூர் கிராமத்தினைச் சேர்ந்தவர். கல்பகனூர் தொடக்கப் பள்ளியிலும் சேலம் மாவட்ட வாரிய உயர்நிலைப் பள்ளியிலும் பள்ளிக் கல்வியினைப் பயின்றுள்ளார். சென்னை பச்சையப்பன் கல்லூரியிலும், மாநிலக் கல்லூரியிலும், சென்னை அரசு சட்டக் கல்லூரியிலும் சிவபெருமாள், கல்லூரிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இராமானுச்கஞ்ச் சட்டமன்றத் தொகுதி

**இராமானுச்கஞ்ச் சட்டமன்றத் தொகுதி** *(Ramanujganj Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பலராம்பூர் மாவட்டத்தில் அமைந்துள்ளது. இராமானுச்கஞ்ச், சுர்குஜா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# இராமானுச்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | இராம் விச்சார் நேதம் | பாரதிய ஜனதா கட்சி</br> |  |
| 2013 | பிருகசுபத் சிங் | rowspan=2 | இந்திய தேசிய காங்கிரசு</br> |
| 2018 |  |  |  |
| 2024 | இராம் விச்சார் நேதம் | பாரதிய ஜனதா கட்சி</br> |  |
# வி. எஸ். சண்முகம்

**வி. எஸ். சண்முகம்** (*V. S. Shanmugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் வீரப்பட்டி கிராமத்தினைச் சேர்ந்தவர். கீரனூர் அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விராலிமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தீகவாபி

<templatestyles src="Module:Infobox/styles.css"></templatestyles>
**தீகவாபி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அட்டாளைச்சேனை பிரதேச செயலாளர் பிரிவில் அமைந்துள்ளது. இது அம்பாறைக்குக் கிழக்கே சுமார் 20 கிலோமீட்டர் தூரத்தில் அமைந்துள்ளது. வரலாற்றுச் சிறப்புமிக்க தீகவாபி விகாரை இங்கு அமைந்துள்ளது.
# ஏ. செல்ல கவுண்டர்

**ஏ. செல்ல கவுண்டர்** (*A. S. Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் நடுப்பரப்பு கிராமத்தினைச் சேர்ந்தவர். நடுப்பரப்பில் உள்ள அரசு நிதியுதவி பெறும் தொடக்கப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேந்தமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தண்டகாரண்யம் (திரைப்படம்)

**தண்டகாரண்யம்** என்பது அதியன் ஆதிரை இயக்கத்தில் வெளிவந்த இந்தியத் தமிழ்த் திரைப்படமாகும். இரண்டாம் உலகப்போரின் கடைசி குண்டு திரைப்படத்திற்குப் பிறகு அதியன் ஆதிரை இயக்கும் இரண்டாம் திரைப்படமாகும். முந்தைய படத்தைப் போலவே இப்படத்தையும் பா. ரஞ்சித் தயாரித்துள்ளார். இத்திரைப்படம் 19 செம்படம்பர் 2025 அன்று வெளியானது.
# தண்டகாரண்யம் (திரைப்படம்)

## தயாரிப்பு

படத்தின் முதல் தூண்டோட்டம் 25 செப்டம்பர் 2025-இல் வெளியானது. தூண்டோட்டத்தில் மலைவாழ் பழங்குடி மக்களின் வாழ்க்கை, இராணுவப் படைகளின் தேடுதல் வேட்டை போன்றவை இடம்பெற்றிருந்தது. லப்பர் பந்து திரைப்படத்தின் வெற்றிக்குப் பிறகு அட்டகத்தி தினேஷ் இப்படத்தில் நடித்துள்ளார்.
# தண்டகாரண்யம் (திரைப்படம்)

## வெளியீடு

*தண்டகாரண்யம்* 19 செப்டம்பர் 2025 அன்று வெளியானது. இந்தப் படத்திற்கு தணிக்கைக் குழு ‘யு/ஏ’ சான்றிதழை வழங்கியுள்ளது.
# தண்டகாரண்யம் (திரைப்படம்)

## விமர்சனங்கள்

தினமணி வலைதளத்தில் எழுதிய விமர்சனத்தில் "ஆண்டாடு காலமாக பல பழங்குடிகளை எவ்வளவோ அதிகார அமைப்புகள், அரசியல்வாதிகள் தங்கள் சக்திகள் மூலம் அம்மக்களின் வாழ்விற்கே விலங்கிட்டுள்ளனர். அதனைக் கேள்வி கேட்கும் விதமாக அதியன் ஆதிரை அந்த அதிகாரங்களுக்கு கைவிலங்கிடும் முயற்சியில் ஒரு வெற்றியைக் கண்டிருக்கிறார் என்றுதான் சொல்ல வேண்டும். ஒரு வாழ்வியலுடன் விழிப்புணர்வையும் ஏற்படுத்தும் தண்டகாரண்யம் கவனிக்கப்பட வேண்டிய ஒன்று!" என்று எழுதி மதிப்பீடுகளை வழங்கினர். ஆனந்த விகடன் வலைதளத்தில் வந்த விமர்சனத்தில், "கதையும், நேர்த்தியான தொழில்நுட்ப ஆக்கமும் கைகொடுத்தாலும், அழுத்தமும் தெளிவும் நிதானமும் இல்லாத திரைக்கதையால், போதுமான வலியைக் கடத்தாமல் கடந்து போகிறது இந்த 'தண்டகாரண்யம்'" என்று எழுதினர்.
# வெள்ளிநிலா விளக்கேற்றும் நேரம்

"**வெள்ளிநிலா விளக்கேற்றும் நேரம்**" என்ற பாடலானது 1992ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*நெய்தல்*" என்னும் பாடல் தொகுப்பில் இடம்பெற்ற பாடலாகும். புதுவை இரத்தினதுரை எழுதிய இப்பாடலுக்கு இசைவாணர் கண்ணனின் இசையில் எஸ். ஜி. சாந்தன், சிட்டு மற்றும் பின்னணியில் மேளின் வேஜினி ஆகியோர் பாடியவர்கள். இப்பாடலானது நெய்தல் நில மக்களின் அவலவாழ்வையும் கடற்புலிகளின் வீரத்தையும் வெளிப்படுத்தி நிற்கின்றது. இப்பாடல் நாட்டார் இசை வடிவத்தில் அமையப்பெற்றுள்ளது.
# வெள்ளிநிலா விளக்கேற்றும் நேரம்

## முழுப் பாடல்

<blockquote>
பல்லவி</br></br>
வெள்ளிநிலா விளக்கேற்றும் நேரம் - கடல்</br>
வீசுகின்ற காற்றில் உப்பின் ஈரம்</br>
தள்ளிவலை ஏற்றிவள்ளம் போகும் - மீன்</br>
அள்ளிவர நீண்ட நேரம் ஆகும்.</br></br>
அனுபல்லவி</br></br>
எங்கள் துயர் தெரியாது</br>
என்னவென்று புரியாது</br>
இங்கிருந்து பாடுகின்ற</br>
எங்கள் குரல் கேட்காது</br></br>
சரணம்</br></br>
ஊருறங்கும் சாமத்திலே யாருமற்ற நேரத்திலே</br>
காரிருட்டில் படகெடுத்துப் போவோம் - நேவி</br>
கண்டுவிட்டால் கடலில் நாங்கள் சாவோம்.</br>
::பேருமின்றி ஊருமின்றி பெற்றவளின் முத்தமின்றி</br>
::ஈரவுடல் கரையொதுங்கும் காலை - புலி</br>
::இந்தநிலை மாற்றிடுவான் நாளை</br></br>
பாயிறக்கிக் கரையினிலே பாதம்படும் வரையினிலே</br>
பார்த்தவிழி பூத்திருப்பாள் மனைவி - என்னை</br>
பார்த்தபின்பே சோற்றை உண்பாள் துணைவி</br>
::வாயிறுக்கி வயிறிறுக்கி வாழும்கடல் மீனவனின்</br>
::வாசலெங்கும் வேதனையின் கோடு - நாளை</br>
::வந்துவிடும் எங்கள்திரு நாடு</br></br>
அப்பன்வலை வீசிவீசி அள்ளிவந்த செல்வமெல்லாம்</br>
அன்னியனின் காலிற்சென்று விழுமோ - புலி</br>
ஆளுகின்ற காலம்நாளை வருமோ</br>
::தக்கதொரு தலைவனுண்டு தளபதிகள் வீரருண்டு</br>
::தங்கத் தமிழீழம் வரும் நாளை - அலை</br>
::தாவிக் கடற்புலிகள் வெல்லும் வேளை</br>
</blockquote>
# சிக்கி (யானை)

**சிக்கி** (*Ziggy* 1917 – அக்டோபர் 27, 1975) என்பது 1936 முதல் 1975 வரை சிகாகோவிற்கு வெளியே உள்ள புரூக்ஃபீல்ட் உயிரியல்காட்சிசாலையில் வாழ்ந்த ஒரு இந்திய ஆண் யானை ஆகும். இது சுமார் ஆறு டன் எடையுடனும், பத்து அடிக்கு மேல் உயரமானதாக இருந்தது. 1941 இல் இது தன் பராமரிப்பாளரைத் தாக்கியதால் அவர் ஏறக்குறைய இறக்கும் நிலைக்குச் சென்றார். அதன் பிறகு, சிற்றிலும் சுவர்களால் மூடப்பட்ட ஒரு அடைப்பில் இந்த யானை சங்கிலியால் பிணைக்கப்பட்டது. கிட்டத்தட்ட முப்பது ஆண்டுகளாக அங்கேயே அடைபட்டு இருந்தது. 1960 களின் பிற்பகுதியில், பள்ளி மாணவர்களும் பிற விலங்கு நல ஆர்வலர்களும் இந்த யானையின் விடுதலைக்காக பரப்புரை செய்யத் தொடங்கினர். அதன் பிறகே இதன் சிறைவாசம் பரவலான ஒரு கவனத்தைப் பெற்றது. 1970 இல் சிக்கி சிறிது நேரம் வெளியே செல்ல அனுமதிக்கப்பட்டது. ஒரு ஆண்டு கழித்து, விலங்குகாட்சிசாலையில் இதற்காக புதியதாக தனித்துவமாக வடிவமைக்கப்பட்ட திறந்தவெளி வசதி கொண்ட கட்டமைப்பை உருவாக்கியது. சிக்கி 1975 இல் இறந்தது.